Diari Oficial de la Generalitat Valenciana


Sumari del DOGV 9829, del 16-04-2024 (2024/3192)

Extracte de la Resolució del 9 d'abril de 2024, de la vicerectora de Cultura, Llengües i Societat, per la que es convoca Ajudes de matrícula per a estudiantat de grau en Mestre o Mestra que supere les proves d'acreditació de la CIEACOVA de nivell C1 de català, d'acord amb els nivells del Marc europeu comú de referència per a les llengües (MECR) de la Universitat Jaume I.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9829

Data del DOGV
:   16-04-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/3192


Data del document
:   09-04-2024

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * Universitat Jaume I

Extracte de la Resolució del 9 d'abril de 2024, de la vicerectora de Cultura, Llengües i Societat, per la que es convoca Ajudes de matrícula per a estudiantat de grau en Mestre o Mestra que supere les proves d'acreditació de la CIEACOVA de nivell C1 de català, d'acord amb els nivells del Marc europeu comú de referència per a les llengües (MECR) de la Universitat Jaume I. [2024/3192]  
  
BDNS (Identif.): 754415  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/754415)  
  
Primer. Beneficiaris  
Es poden beneficiar d'aquestes ajudes les persones físiques que complisquen els requisits següents:   
a) Cursar el grau en Mestre o Mestra de la Universitat Jaume I i tenir el requisit lingüístic de nivell C1 de català inclòs en el pla d'estudis (estudiantat matriculat per primera vegada en els graus en Mestre o Mestra des del curs 2015/16 i en endavant).  
b) Haver superat la prova d'acreditació de català de nivell C1, d'acord amb els nivells del MECR, en la convocatòria de gener de 2024 de la CIEACOVA de la Universitat Jaume I.   
  
Segon. Finalitat  
L'objecte d'aquestes bases és regular la concessió d'ajudes de matrícula per a la prova d'acreditació de català a l'estudiantat del grau de Mestre o Mestra amb el requisit lingüístic dins del seu pla d'estudis (estudiantat matriculat per primera vegada en els graus en Mestre o Mestra des del curs 2015/16 i en endavant) en el marc general de la normativa vigent.  
  
Tercer. Bases reguladores  
Accessibles en: http://www.uji.es/seu/info-adm/tao/  
  
Quart. Import  
L'import global destinat a la concessió d'aquestes ajudes és de 1.050,00 €.  
  
Cinquè. Termini de presentació de sol·licituds  
El termini de presentació de sol·licituds és de deu dies hàbils comptadors des de l'endemà de la publicació de la convocatòria en el DOGV.  
  
  
Castelló de la Plana, 9 d'abril de 2024.- El vicerector/a de Cultura, Llengües i Societat: María del Carmen Lázaro Guillamón.